
Privind aprobarea Studiului de Fezabilitate 

“AMENAJARE STRADA VÂNĂTORILOR”
Direcţia Edilitară are în program întocmirea Studiului de Fezabilitate  aferent obiectivului de investiţii “Amenajare str.Vânătorilor”.

Strada Vânătorilor este cuprinsă între străzile Gavril Musicescu (la nord) şi strada Dimineţii (la sud). Strada are o lungime de 481,10 m.  Strada se împarte în două sectoare, atât în plan cat şi al profilului transversal. 

Primul sector este cuprins între str.Gavril Musicescu(la nord),şi strada Aluniş(la sud);

Sectorul menţionat are o lungime de 225,35 m.

Pe acest sector prospectul stradal prezintă următoarele caracteristici:11,00…11,70 m. distanţa dintre fronturile clădite;4,50…6,00 m. cale rutieră de pământ ;zone verzi laterale cu lăţimi variabile 1,0…1,50 m;1,00…1,10 m. trotuare din dale sau beton(local) alipite frontului clădit.

Axa căii rutiere proiectate se va afla în aliniament pe întreg sectorul proiectat se va face abstracţie de la axa caii de pământ care nu poate fi urmărită pentru realizarea unui prospect stradal .

Pe toată lungimea străzii se vor amenaja accesele rutiere la imobile, trotuarele existente  (din dale sau din pământ) se vor reface integral , iar în zonele verzi adiacente carosabilului se vor planta pomi, şi se vor reface suprafeţele verzi.

În zona trecerilor de pietoni, trotuarul se va executa cu racord la nivelul carosabilului pentru a uşura circulaţia pietonilor şi în special a persoanelor cu handicap locomotor.

Totodată se vor executa lucrările pentru semnalizare rutieră verticală prin intermediul indicatoarelor de circulaţie rutieră.

Al doilea sector este cuprins între str. Aluniş(nord) şi str. Dimineţii(sud).

Sectorul are o lungime de 255,75m.
Pe acest sector prospectul stradal prezintă următoarele caracteristici:12,00…12,40 m. distanţa dintre fronturile clădite;6,00 m. pietruire existenta;partea carosabilă încadrată cu borduri denivelate din beton de 20 x 25 cm aşezate pe beton; existenţa dispozitivelor de evacuare a apelor pluviale de pe partea carosabilă, prezente prin guri de scurgere şi cămine de vizitare, zone verzi laterale cu lăţimi variabile 1,8…2,00 m;1,20 m. trotuare din beton pe ambele părţi ale străzii alipite frontului clădit.

Axa căii rutiere proiectate se va afla în aliniament pe întreg sectorul proiectat , şi va urmării axa pietruirii existente

Pe toată lungimea străzii se vor amenaja accesele rutiere la imobile, trotuarele existente  (din dale sau din pământ) se vor reface integral , iar în zonele verzi adiacente carosabilului se vor planta pomi, şi se vor reface suprafeţele verzi.

În zona trecerilor de pietoni, trotuarul se va executa cu racord la nivelul carosabilului pentru a uşura circulaţia pietonilor şi în special a persoanelor cu handicap locomotor.

Totodată se vor executa lucrările pentru semnalizare rutieră verticală prin intermediul indicatoarelor de circulaţie rutieră.

Lăţimea părţii carosabile a străzii va fi de 6,00 m, pentru ambele sectoare ale străzii.

Trotuarele pe sectorul cuprins între str g. Musicescu şi str. Aluniş vor avea o lăţime de 1,20 m. Iar pe sectorul cuprins între str. Aluniş şi str. Dimineţii trotuarele existente de beton se vor păstra cu reparaţiile necesare şi se vor încadra cu borduri mici de 10x15 cm pe fundaţie de beton.

Zonele verzi vor avea lăţimi variabile.

Carosabilul se va executa cu pante transversale cu valori 2,0… 2,5 %. iar lângă bordura de încadrare se prevede realizarea unei rigole din beton pentru a uşura evacuarea apelor pluviale în profil longitudinal.

Profilul longitudinal va fi proiectat astfel ca să se asigure dirijarea apelor meteorice spre gurile de scurgere proiectate, asigurând lungimi cât mai mari ale pasului de proiectare.

Cotele proiectate vor fi corelate cu zonele adiacente.

Scurgerea apelor de pe partea carosabilă se va face prin intermediul pantelor transversale spre rigolele carosabile, care în profil longitudinal vor urmării evacuarea apelor pluviale spre gurile de scurgere. 

La sectorul cuprins intre str g. Musicescu şi str. Aluniş se vor proiecta dispozitivele de scurgere şi colectare a apelor pluviale.Iar la sectorul cuprins între str. Aluniş şi str. Dimineţii se va proiecta profilul longitudinal astfel încât apele pluviale sa fie dirijate spre gurile de scurgere existente, care se vor aduce la cotele carosabilului proiectat.

Structura rutieră:

Pe sectorul cuprins între str. G Musicescu şi str. Aluniş se va proiecta un carosabil nou cu următoarea structură rutieră: 4,0 cm strat de uzură din BA16; 6,0 cm strat de legătură din BAD25; 20 cm strat de bază din piatră spartă [15…25mm.;40..63mm.;63…90mm.]; 25 cm fundaţie din balast cilindrat; 7 cm strat izolator din nisip pilonat;

Pe sectorul cuprins între str. Aluniş şi str. Dimineţii se va prevede o structură rutieră:

4,0 cm strat de uzură din BA16; 6,0 cm strat de legătură din BAD25; scarificare/reprofilare pietruire existentă;

 Trotuarele noi şi accese spre imobile se vor proiecta cu următoarea structură rutieră:

3,0 cm strat de uzură din BA8; 10,0 cm beton de ciment B;


Pe sectorul cuprins între str. G. Musicescu şi str. Aluniş, pentru realizarea părţii carosabile de 6,00 m este necesară reamplasarea unui număr de 3 stâlpi de susţinere cabluri electrice de medie tensiune. În cadrul proiectului tehnic se va prevede documentaţia necesară reamplasării acestor stâlpi, elaborată de către un proiectant de specialitate.
Valoarea totală (inclusiv TVA) a investiţiei “Amenajare str.Vânătorilor”  este estimată la 975.175,37 RON, reprezentând 271.875,55 euro.

Având în vedere faptul că finanţarea studiului de fezabilitate “Amenajare str.Vânătorilor” se face din Bugetul local aprobat pentru anul 2006, propunem aprobarea studiului de fezabilitate şi realizarea investiţiei menţionată anterior.                          

Consiliul local                         

PROIECT DE HOTARARE

      Din data de__________________

Privind aprobarea Studiului de Fezabilitate 

“AMENAJARE STRADA VÂNĂTORILOR”


Consiliul Local al Municipiului Timişoara

Având în vedere referatul nr. SC2006           din           2006 intocmit de către Direcţia Edilitară  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

În conformitate cu prevederile OUG nr.45/2003 privind finanţele publice locale, aprobată prin Legea nr.108/2004;

In conformitate cu prevederile art.38 lit. (c), (d), (f), (l) şi (m) din Legea nr.215/2001 privind administratia publică locală;

În temeiul art. 46 din Legea nr.215/2001 privind administratia publică locală;                           

HOTĂRĂŞTE
Art. 1. Se aprobă Studiul de Fezabilitate pentru obiectivul de investiţii „ Amenajare str.Vânătorilor”, conform proiectului întocmit de SC DRUM PROIECT SRL , cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

Art. 2. Finanţarea obiectivului de investiţii prevăzut  la art.1. se va face din Bugetul Local.

Art. 3. Cu aducerea la îndeplinire a prezentei Hotărâri se încredinţează Direcţia Edilitară şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

-
Prefecturii Judeţului Timiş

-
Secretarului Primăriei Municipiului Timişoara

-
Primarului Municipiului Timişoara

-
Direcţiei Edilitare

-
Direcţiei Economice

-
Direcţiei Urbanism

-
Direcţiei Patrimoniu

-
Serviciului Juridic 

-
Serviciului Control şi Audit Intern

-
Serviciului Centru de Informare pentru Cetăţeni

-
Mass-mediei locale

Preşedinte de şedinţă,

 Consilier

